recursal/SuperWikiNEXT-32B huggingface dataset:
சதுர நடனம் *(Square dance)* என்பது நான்கு இணைகள் ( எட்டு நடன கலைஞர்கள் ) ஒரு சதுர அமைப்பில் இணைந்து, ஒரு பக்கத்திற்கு ஒரு இணையாக நின்று சதுர மையத்தை நோக்கி நகர்ந்து ஆடுவது ஆகும். இந்த வகையான சதுர நடனங்கள் முதன்முதலாக 16ம் நூற்றாண்டில் இங்கிலாந்தில் ஆவணமாக்கப்பட்டது. ஆனால் அந்த காலங்களிலேயே பிரான்ஸ் மற்றும் யுரோப்பாவிலும் பரவி இருந்தது. முன்பாக இந்த சதுர நடனமானது வட அமெரிக்காவிலிருந்து யுரோப்பாவிற்கு புலம் பெயர்ந்தவர்களின் மூலமாக வந்து இந்த அளவிற்கு வளர்ந்துள்ளது. சில நாடுகளின் சில பகுதிகளில் இந்த சதுர நடனமானது கிராமிய நடனமாகப் போற்றி பாதுகாக்கப்படுகிறது. மேற்கத்திய அமெரிக்க நாடுகளின் சதுர நடனமே இன்று உலகம் முழுவதும் அறியப்படும் ஒன்றாகும். இதற்கு காரணமாக அமைவது 20-ஆம் நுற்றாண்டில் வந்து மிகவும் பிரபலமான கவ்பாய் -யுடன் இணைத்து நடைபெற வைத்ததே ஆகும். இந்த சதுர நடனமானது அமெரிக்க ஐக்கிய நாடுகளின் பத்தொன்பது மாநிலங்களில் அரசின் அங்கீகரிக்கப்பட்ட நடனமாக உள்ளது.

வடகரோலினாவின் ஆஷ்வில்லேவில் மலை இசைவிழாவில் நடனமாடும் பென்ட் க்ரீக் ரான்ச் சதுர நடனக்குழுவினர்.

  

இந்த சதுர நடனத்தின் நடன அசைவுகள் பல நாடுகளின் பல பாரம்பரிய நடனங்களின் அசைவு மற்றும் படஅமைப்புகளைச் சார்ந்துள்ளது. அவைகளில் சில, ஆங்கில நாட்டுப்புற நடனம், காலடோனியம் மற்றும் சதுர நடன இசைத்தொகுப்பு.இது உலகிலுள்ள அனைவராலும் தொடர்ச்சியாக மேம்படுத்தப்பட்டும் அனைத்து வயதினரையும் கவரும் ஒரு நடனமாகும்.

பெரும்பாலான அமெரிக்க சதுர நடன அமைவுகள் யாவும், நடன கலைஞர்களின் அசைவுகளில் சில தொடர்ச்சியான அசைவுகள் அல்லது சில அசைவுகளின் தொகுப்பால் (நடன அசைவுப் பயிற்சியாளர்களின் தனித்துவத்துடன்) அமைக்கப்படுகிறது. நடன இசையில், நடன அமைப்பாளரின் ரசனை, இசைக்கருவிகளின் ஒலிக்கேற்ப நடன அசைவுகள் அமைக்கப்படுகின்றன. அவைகளில் சில இசைக்கோர்வையாகவோ, பாரம்பரிய நடன அமைப்புகளாகவோ இருக்கும். சில பாரம்பரிய சதுர நடனங்களில் நடன அமைப்பாளர் ஒரு சதுர நடன கலைஞராகவோ, இசை அமைப்பாளராகவோ இருப்பர். நவீன மேற்கத்திய சதுர நடனங்களில், நடன அமைப்பாளர் நடன மேடையிலேயே இருப்பர். அவ்வாறு இருந்து நடன அசைவுகளை அவ்வப்போதே அமைப்பர். நவீன காலங்களில், சதுர நடன கலைஞர்கள் அடிப்படையானச் சில அசைவுகளை மட்டுமே கற்றுக்கொள்கின்றனர். அவைகள் ஒவ்வொன்றிலும் நடன அசைவுத்தொகுப்புகள் அமைந்திருக்கும். ஆனால், அவைகள் வரிசைக்கிரமமாக அமைந்திருப்பதில்லை.

மேற்கோள்
--------

1. ↑  Cf. Cantwell, Robert, *When We Were Good* (1996), Harvard University Press, pp. 110, 253.
2. ↑  
"To Hear Your Banjo Play", film short, 1947 with Pete Seeger, Woody Guthrie, Sonny Terry, Margot Mayo's American Square Dance Group and others. Written by Alan Lomax and narrated by Pete Seeger.
3. ↑  Szwed, John, *Alan Lomax: The Man who Recorded Music*, Penguin, 2010. Cf. p.144: "Margot Mayo was a Texan who pioneered folk music in New York and spearheaded the revival of folk dancing and square dancing there in the 1940s"

வெளியிணைப்பு
------------

*
ஒரு நிகழ்ச்சி அல்லது செய்கைக்கு உரிய இயல்பான ஆனால் பலருள்ள சபையில் அல்லது சான்றோர் முன் கூறத்தகாத சொல்லை அல்லது சொற்றொடரை அடக்கி வேறொரு சொல் அல்லது சொற்றொடர் கொண்டு வெளிப்படுத்துதல் **இடக்கரடக்கல்** எனப்படும். "Euphemism; use of indirect or roundabout expressions to avoid indecent language; one of three *takuti-vaḻakku*, q.v.; தகுதிவழக்குளொன்று. (நன். 267.)" என்று தமிழகராதி கூறும்.

"இடக்கர்" என்றால் "சொல்லத்தகாத சொல், அநாகரிகமான சொல்" என்று பொருள்; தொல்காப்பியர் இதனை அவையல் கிளவி என்ற சொல்லால் குறிப்பிடுகிறார். 

இடக்கர் என்ற சொல் இடக்கு என்ற சொல்லொடு "அர்" விகுதி சேர்த்து உண்டாகிற்று.

இடக்கு என்றாலும் "1. Vulgar language. See இடக்கர்¹. 2. Cavil, captious speech; குதர்க்கம். *Colloq*. 3. Rudeness, incivility, insubordination, pertinacity, obstinacy, as of a balky horse; முரண்செயல். குதிரை இடக் குப்பண்ணுகிறது. *Colloq*." என்று பொருளென்று சென்னைத் தமிழகராதி குறிப்பிடுகின்றது.

"அடக்கல்" என்றால் கூறாது அடக்குதல் என்று பொருள். 

மற்றவர்முன் கூற முடியாத நேரடியான ஆனால் அநாகரிகமான சொற்களை அடக்கி நாகரிகமான ஆனால் மறைமுகமான சொற்களைக்கொண்டு கூறுதலும் அப்படிக்கூருஞ் சொற்களையும் இடக்கரடக்கல் என்பர்.

தமிழ்மரபிலக்கணத்தில் இது தகுதிவழக்கு என்ற வகைப்பாட்டில் அடங்கும்.

சில உதாரணங்கள்
--------------

* மலம் கழிக்கப் போனான் என்பதை "கால் கழுவி வந்தான்" "காட்டுக்குப் போனான்", "கொல்லைக்குப் போனான்", "வெளியே போனான்" என்று சொல்லுதல்.
* சிறுநீர் கழிக்கையை ஒன்றுக்குப் போகை என்பன.
* வயிற்றுப்போக்கு ("அவனுக்கு வயிற்றாலே போகிறது")
* செத்துப் போனார்: இயற்கை எய்தினார், இறைவனடி சேர்ந்தார், உயிர் நீத்தார்
*

உசாத்துணைகள்
------------

1. ↑  "இடக்கரடக்கல்". *Tamil Lexicon*.
2. ↑  "இடக்கர்". *Tamil Lexicon*.
3. ↑  "இடக்கு". *Tamil Lexicon*.
**சர்துல் சிங் கவிசர் (Sardul Singh Kavishar)** (1886-1963) அமிர்தசரசில் பிறந்த இவர் இந்திய செய்தித்தாள் ஆசிரியராக இருந்தார். மேலும் இந்திய சுதந்திர இயக்கத்தில் ஒரு முக்கிய நபராகவும் இருந்தார்.

கல்வி
-----

இலாகூரில் படித்த கவிசர் தனது பொது வாழ்க்கையை 1913ஆம் ஆண்டில் *சீக்கிய ரிவியூ* என்ற ஆங்கில மொழி செய்தித்தாளுடன் தொடங்கினார். சீக்கிய ரிவியூவில் ஒரு ஆரம்ப கட்டுரை புதுடெல்லியின் கட்டுமானத்தின் போது வெளி நகர சுவர் இடிக்கப்படுவதை விமர்சித்தது. ஏனெனில் இந்த சுவர் வரலாற்று சீக்கிய குருத்வாராவின் ஒரு பகுதியாக இருந்தது.  இது முதல் உலகப் போர் வெடிக்கும் வரை பரவலான சீக்கிய போராட்டத்திற்கு வழிவகுத்தது. அந்த சமயத்தில் அந்த குறிப்பிட்ட பிரச்சினை குறைவான முன்னுரிமையாகக் கருதப்பட்டது. போருக்குப் பிறகு கவிஷர் நடவடிக்கைக்கான தனது அழைப்புகளை புதுப்பித்தார், இதன் விளைவாக அவர் டெல்லியில் இருந்து வெளியேற்றப்பட்டார். அவர் லாகூருக்குச் சென்று *நியூ ஹெரால்ட்* என்ற மற்றொரு செய்தித்தாளைத் தொடங்கினார். 1919 ஆம் ஆண்டில், ரௌலட் சட்டத்திற்கு எதிராக எழுதியதற்காக அவர் கைது செய்யப்பட்டு சிறையில் அடைக்கப்பட்டார்.

மீண்டும் அழைப்பு
----------------

1921 ஆம் ஆண்டில், 100 சீக்கிய தன்னார்வலர்களுக்கு குருத்வாராவின் இடிக்கப்பட்ட சுவரை மீண்டும் கட்டியெழுப்ப ஒரு பொது அழைப்பை வெளியிட்டார். 700 தன்னார்வலர்கள் (கவிசர் உட்பட) கிளபினர். இருப்பினும், அவர்கள் இலாகூரிலிருந்து தில்லிக்கு புறப்படுவதற்கு முன்பு, தில்லி நகர அரசாங்கம் சுவரை மீண்டும் கட்டியதாக தகவல் வந்தது. அடுத்த மாதம், சீக்கிய சீர்திருத்தவாதிகள் படுகொலை செய்யப்பட்டதாக எழுதியதற்காக இவர் மீண்டும் கைது செய்யப்பட்டார். தேசத்துரோக குற்றச்சாட்டு சுமத்தப்பட்டு, நான்கு ஆண்டுகள் சிறையில் அடைக்கப்பட்டார்.

காங்கிரசு
---------

1933ஆம் ஆண்டில், காங்கிரசின் அப்போதைய தலைவர் குடியியற் சட்டமறுப்பினால் கைது செய்யப்பட்டதனால் இவர் காங்கிரசின் தலைவரானார். 1935ஆம் ஆண்டில், இவர் இந்திய அரசு 1935 சட்டத்தின் மூலம் காங்கிரசு பதவிக்கு வருவதை பகிரங்கமாக எதிர்த்தார். மேலும் 1937ஆம் ஆண்டில் அவர்கள் பெரும்பான்மையைப் பெற்ற மாகாணங்களில் பதவியை ஏற்றுக்கொண்ட பின்னர் கட்சியில் தனது உறுப்பினர் பதவியை ராஜினாமா செய்தார்.

சுபாஷ் சந்திரபோஸ்
-----------------

1939இல், இவர் சுபாஷ் சந்திர போஸின் அனைத்திந்திய பார்வார்டு பிளாக் கட்சியில் சேர்ந்தார்; 1941இல் போஸ் இந்தியாவை விட்டு வெளியேறியபோது, கவிசர் அதன் தலைவரானார். இதனால், இவர் கைது செய்யப்பட்டு, நான்கு ஆண்டுகள் சிறையில் அடைக்கப்பட்டார்.

பிளவு
-----

1948 இல் அகில இந்திய பார்வார்டு பிளாக் பிளவுபட்டு அது மறுசீரமைக்கப்பட்டது. ஆனாலும், சர்துல் சிங் கவிசர் ஆர்.எஸ்.ருய்கர் தலைமையிலான மார்க்சிச எதிர்ப்பு குழுவுடன் இணைந்தார். அதன் மாநாட்டில், கவிசர் பார்வர்டு பிளாக் (ருய்கர்) தலைவராக தேர்ந்தெடுக்கப்பட்டார். அதன்பிறகு, ருய்கரின் கட்சியின் பலம் குறைந்து வந்ததால், கவிசர் தீவிர அரசியலில் இருந்து ஓய்வு பெற்றார்.

படைப்புகள்
----------

சர்துல் சிங் தனது வாழ்க்கையின் பெரும்பகுதி அரசியலில் தீவிரமாக இருந்ததைத் தவிர, ஒரு எழுத்தாளராகவும் இருந்தார்.. ஆங்கிலம் மற்றும் பஞ்சாபியில் பத்திரிகைகளைத் திருத்திய இவர் ஏராளமான துண்டுப்பிரசுரங்களையும் புத்தகங்களையும் வெளியிட்டார்.  பஞ்சாபியில் இவரது சீக்கிய தர்ம தரிசனம் 1969 ஆம் ஆண்டில் பாட்டியாலாவின் பஞ்சாபி பல்கலைக்கழகத்தால் வெளியிடப்பட்டது.

குறிப்புகள்
-----------

1. ↑
2. ↑
ஐக்கிய அமெரிக்க ஈரூடகப் படைப்பிரிவு பயன்படுத்தும் 7.62×51மிமீ எம்40 மறைசுடு நீள் துப்பாக்கி.
.50 குழல் விட்டம் கொண்ட எம்82ஏ1 மறைசுடு நீள் துப்பாக்கி ஒரு சடப்பொருள் எதிர்ப்பு நீள் துப்பாக்கியாகப் பயன்படுத்தப்படுகிறது.
**மறைசுடு நீள் துப்பாக்கி** அல்லது **தொலைகுறித் துப்பாக்கி** (*sniper rifle*) என்பது ஆள் கொண்டு செல்லக்கூடிய, உயர் துல்லியமான, தோளில் வைத்து சுடும் மரைகுழல் துப்பாக்கி ஆகும். இது படைத்துறை அல்லது சட்ட அமுலாக்கலுக்காக பயன்படுத்தப்படுவதும், சிறிய ஆயுதங்களைவிட நீண்ட தூரத்திற்கு அதிக துல்லியத்துடன் சுடக்கூடியவாறு வடிவமைக்கப்பட்டுள்ளது. மறைசுடு நீள் துப்பாக்கி உயர் அளவு துல்லியத்துக்காக உருவாக்கப்பட்டதும், தொலைக்காட்டி காண்குறி இணைக்கப்பட்டு, மைய வெடி வெடியுறையைக் கொண்டதுமான ஆயுதமாகவுள்ளது.

வைட்வேத் நீள் துப்பாக்கி உலகின் முதலாவது நீண்ட தூர மறைசுடு நீள் துப்பாக்கியாக விவாதத்திற்கு இடமின்றிக் கருதப்படுகிறது. முக்கியமான பிரித்தானியப் பொறியியலாளரான சேர் யோசப் வைட்வேத் அதனை வடிவமைத்திருந்தார். அதில் வழமையான சுடுகுழாய்க்குப் பதிலாக திருகிய அறுகோணம் கொண்ட குழாயினைப் பயன்படுத்தியிருந்தார்.

இவற்றையும் பார்க்க
------------------

* குறிசுடுநர்
* தாக்குதல் நீள் துப்பாக்கி
* குறும்மசுகெத்து

உசாத்துணை
---------

1. ↑  "Whitworth Rifle".

வெளி இணைப்புகள்
---------------

விக்கிமீடியா பொதுவகத்தில்,  
 ***Sniper rifles***   
என்பதின் ஊடகங்கள் உள்ளன. 

* Modern Firearms list of sniper rifles பரணிடப்பட்டது 2010-09-15 at the வந்தவழி இயந்திரம்
* SniperCentral list of sniper rifles பரணிடப்பட்டது 2005-11-24 at the வந்தவழி இயந்திரம்
* Tack Driving Tactical Rifle from Tac Ops பரணிடப்பட்டது 2007-10-02 at the வந்தவழி இயந்திரம் — Detailed overview of the accurization process for a .25 MOA rifle
* Detailed accuracy articles, by barrel maker Dan Lilja
* Detail of Russian snipers and sniper rifles of World War Two by Chris Eger, military historian பரணிடப்பட்டது 2007-03-10 at the வந்தவழி இயந்திரம்
* demigodllc.com: Practical long-range rifle shooting
* Five-minute Sniper 101 Tutorial, Colonial Days to Present
**இச்சும் லைரெம்பி** அல்லது **எச்சும் லைரெம்பி** அல்லது **ஈச்சும் லைலெம்பி** என்பது மணிப்பூரிய மக்களால் வழிபடப்படும் லைரெம்பி தெய்வமாகும். இது மெய்டேய் புராணங்களிலும் பண்டைய காங்லீபாக்கின் (பண்டைய மணிப்பூர்) மதத்திலும் உள்ளது. அவரது முக்கிய வழிபாட்டு மையம் குர்குல் பகுதியில், இன்றைய மணிப்பூரில் அமைந்துள்ளது.

புராணக்கதைகள்
-------------

புராணங்களின் படி, *இச்சும் லைரெம்பி* தேவியின் சக்தி *திங்பா மாறன் இங்கம்பியில்உள்ளது.* இச்சும் *லைரெம்பி* அம்மனுக்குக் கொண்டு வரப்படும் காணிக்கைகள் அனைத்தும் *திங்க மாறன் இங்கம்பிக்கு* வழங்கப்படுவதற்கு இதுவே காரணம். 

வேறொரு புராணக்கதையின் படி, பண்டைய மொய்ராங்கின் இளவரசியான தோய்பி அவளது மன்னரால் ஒரு முட்டையை வீசும்படி கட்டளையிடப்பட்டாள்.அவளும் அவளது அடிமைகளும் அந்த பணியை மேற்கொள்வதற்காக ஒரு பயணத்தைத் தொடர்ந்தனர். அவர்கள் கொண்டு வந்த முட்டை குர்குலில் உள்ள இச்சும் *லைரெம்பி* தேவியின் பகுதியில் தரையில் விழுந்து உடைந்தது. அன்றிலிருந்து, அவர்கள் அந்த இடத்தில் வசித்து, தேவியை மகிழ்விப்பதற்காக லை ஹரோபா திருவிழாவைக் கொண்டாடத் தொடங்கினர்.

திருவிழா
--------

இச்சும் லைரெம்பி (பண்டைய மணிப்புரியில் இச்சும் லைலெம்பி) தேவியின் நினைவாக ஒவ்வொரு ஆண்டும் புனித லை ஹரோபா திருவிழா கொண்டாடப்படுகிறது. புனித பண்டிகை கொண்டாடப் படும் இடங்களில், குர்குல் என்னும் இடம் முதன்மையானதாகும்.

மேலும் பார்க்கவும்
------------------

* இராய் லீமா
* இராய் நீங்தௌ

மேற்கோள்கள்
-----------

1. ↑   name=":0">"ইচুম লাইরেম্বী". *hueiyenlanpao.com*. .
2. ↑  "খুরখুলগী ইচুম লাইরেম্বী ইমাগী যৌগল". *hueiyenlanpao.com*. .
3. ↑   name=":2">Devi (2002). *The Lois of Manipur: Andro, Khurkhul, Phayeng and Sekmai*. .
4. ↑   name=":2">. 2002. Devi, Lairenlakpam Bino (2002). *The Lois of Manipur: Andro, Khurkhul, Phayeng and Sekmai*. Mittal Publications. p. 54. ISBN 978-81-7099-849-5.
5. ↑ . 2002.
6. ↑ . 1998.

வெளி இணைப்புகள்
---------------

* மணிப்பூர்\_இன்டர்நெட் காப்பகத்தின் புவியியல்
* 978-81-7910-187-2
* பதிவாளர், இந்திய அலுவலகம் (1976). இந்திய மக்கள் தொகை கணக்கெடுப்பு, 1971: A-10:B. மாவட்ட மக்கள் தொகை கணக்கெடுப்பு கையேடு. நகரம் & கிராம அடைவு. முதன்மை மக்கள் தொகை கணக்கெடுப்பு சுருக்கம் [மாவட்டத்தின் பெயர். வெளியீடுகளின் கட்டுப்பாட்டாளர்.
* மணிப்பூர், இந்திய மக்கள்தொகை கணக்கெடுப்பு இயக்க இயக்குனர் (1973). மாவட்ட மக்கள் தொகை கணக்கெடுப்பு கையேடு: மணிப்பூர் மத்திய மாவட்டம். மக்கள் தொகை கணக்கெடுப்பு நடவடிக்கைகள், மணிப்பூர்.
**சர்தார் குலாம் அப்பாசு** (*Sardar Ghulam Abbas*) பாக்கித்தான் நாட்டு அரசியல்வாதி ஆவார். 1985 ஆம் ஆண்டு முதல் 1988 ஆம் ஆண்டு வரை இவர் பஞ்சாபின் மாகாண சட்டமன்ற உறுப்பினராக இருந்தார், பின்னர் மீண்டும் 1993 ஆம் ஆண்டு முதல் 1996 ஆம் ஆண்டு வரை இப்பதவியில் இருந்தார்.

அரசியல் வாழ்க்கை
----------------

1985 ஆம் ஆண்டு பாக்கித்தான் பொதுத் தேர்தலில் பிபி-12 - சீலம் தொகுதியில் இருந்து பஞ்சாப் மாகாண சட்டசபைக்கு தேர்ந்தெடுக்கப்பட்டார்.  

1993 ஆம் ஆண்டு நடைபெற்ற பாக்கித்தான் பொதுத் தேர்தலில் பிபி-18 - சக்வால் தொகுதியில் இருந்து பாக்கித்தான் மக்கள் கட்சியின் வேட்பாளராக பஞ்சாப் மாகாண சட்டசபைக்கு மீண்டும் தேர்ந்தெடுக்கப்பட்டார்.  

2011 ஆம் ஆண்டு நவம்பர் மாதத்தில் இவர் பாக்கித்தான் தெக்ரீக்-இ-இன்சாஃப் கட்சியில் சேர்ந்தார், ஆனால் பின்னர் 2012 ஆம் ஆண்டில் இவர் இம்ரான் கானுடன் ஏற்பட்ட கருத்து வேறுபாடுகள் காரணமாக இக்கட்சியை விட்டு வெளியேறினார். 

2016 ஆம் ஆண்டில், இவர் பாக்கித்தான் முசுலீம் லீக் (நவாசு) கட்சியில் சேர்ந்தார், ஆனால் தேர்தலுக்கு முன்பு பாக்கித்தான் தெக்ரீக்-இ-இன்சாஃப் கட்சியில் சேர 2018 ஆம் ஆண்டில் விலகினார். 

2018 ஆம் ஆண்டில் இவர் மீண்டும் பாக்கித்தான் தெக்ரீக்-இ-இன்சாஃப் கட்சியில் இணைந்தார்.

மேற்கோள்கள்
-----------

1. ↑  "Previous Assemblies". *www.pap.gov.pk*.
2. 1 2 3  Dhakku, Nabeel Anwar (16 May 2018). "Influential politician Sardar Ghulam Abbas quits PML-N over ex-PM's interview".
3. ↑  "Previous Assemblies". *www.pap.gov.pk*.
4. 1 2  Dhakku, Nabeel Anwar (21 May 2018). "Chakwal's Sardar Ghulam Abbas may rejoin PTI".
1959 ஆம் ஆண்டைச் சேர்ந்த லைக்காவுடனான உருமேனிய முத்திரை (சுருக்கமான விளக்கத்தில் "லைக்கா, பிரபஞ்சத்தினுள் சென்ற முதற் பயணி" எனக் குறிப்பிடப்பட்டுள்ளது.)
**லைக்கா** (*Laika*, உருசியம்: Лайка), என்ற நாய், சோவியத் ஒன்றியம் முதன் முதலில் விண்ணுக்கு அனுப்பிய உயிரினமாகும். ஒரு காலத்தில் மாஸ்கோவின் வீதிகளில் திரிந்த இந்நாய், நாய்கள் சரணாலயம் ஒன்றிலிருந்து விண்வெளிப் பயணப் பயிற்சிக்காக வேறு இரண்டு நாய்களுடன் தெரிந்தெடுக்கப்பட்டது. இதன் இயற்பெயர் "குதிரியாவ்க்கா" (*Kudryavka*, *кудрявка*) என்பதாகும். பயிற்சிக்காலம் முடிந்த பின்னர் சோவியத்தின் ஸ்புட்னிக் 2 விண்கலத்தில் பூமியின் சுற்றுப்பாதையைச் சுற்றிவர லைக்கா தேர்ந்தெடுக்கப்பட்டது. இது நவம்பர் 3 1957இல் விண்ணுக்கு அனுப்பப்பட்டது.

விண்ணுக்குச் சென்ற சில மணித்தியாலங்களில் அழுத்தம் மற்றும் வெப்பமிகுதி காரணமாக இது இறந்துவிட்டது. லைக்கா இறந்தததன் காரணம் இது இறந்து பல ஆண்டுகள் கழித்தே அறிவிக்கப்பட்டது. சில முன்னாள் சோவியத் அறிவியலாளர்கள் லைக்கா இறக்க விடப்பட்டது எனக் கருத்துத் தெரிவித்தனர்.

லைக்கா இப்பயணத்தின் போது இறந்தாலும், உயிரினம் மட்டுமல்லாமல் மனிதர் விண்ணுக்குச் செல்லுவதற்கு இச்சோதனை வழிவகுத்தது.

மேற்கோள்கள்
-----------

1. ↑  "விண்ணில் முதல் நாய் பற்றிய செய்திகள் 45 ஆண்டுகள் கழித்து வெளிவந்தது". Dogs in the News. 2002-11-03. 2006-09-29 அன்று மூலம் பரணிடப்பட்டது. 4 அக்டோபர் அன்று பார்க்கப்பட்டது. Unknown parameter `|accessyear=` ignored (உதவி); Check date values in: `|accessdate=, |date=` (உதவி)

வெளி இணைப்புகள்
---------------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***en:Laika*** |

விக்கிமீடியா பொதுவகத்தில்,  
 ***Laika***   
என்பதின் ஊடகங்கள் உள்ளன. 

* ஸ்புட்னிக் திட்டத்தின் வரலாறு - (ஆங்கில மொழியில்)
* ஸ்புட்னிக் 2 - (ஆங்கில மொழியில்)
* நியூயோர்க் டைம்ஸ் கட்டுரை, நவ. 3, 1957 பரணிடப்பட்டது 2006-09-29 at the வந்தவழி இயந்திரம்
**மறை நீர்** (Virtual water) என்பது ஒரு பொருளுக்குள் மறைந்திருக்கும் கண்ணுக்கு தெரியாத நீர் ஆகும். அந்த பொருளை உருவாக்குவதற்கு தேவைப்படும் நீர் தான் மறை நீர். மறை நீர் வணிகம் என்பது ஒரு பொருளாதார தத்துவம் ஆகும். அதாவது ஒரு மெட்ரிக் டன் கோதுமைக்கு தேவைப்படும் நீரின் அளவு 1,600 கியூபிக் மீட்டர் ஆகும். ஆனால் கோதுமை விளைந்தவுடன் அதை உருவாக்கப் பயன்பட்ட நீர் அதில் இல்லை. எனினும் அந்த நீர், கோதுமை தானியங்களுக்காக செலவிடப்பட்டிருப்பதால் அதில் மறைந்திருக்கிறது. இதுவே மறை நீர். இவ்வாறு ஒரு மெட்ரிக் டன் கோதுமையை ஏற்றமதி செய்யும் நாடு 1,600 கியூபிக் மீட்டர் அளவுக்குத் தனது நாட்டின் நீரை செலவழிக்கிறது. அதேப்போல ஒரு மெட்ரிக் டன் கோதுமையை இறக்குமதி செய்யும் நாடு 1,600 கியூபிக் மீட்டர் அளவுக்குத் தனது நாட்டின் நீரை சேமித்துக்கொள்கிறது. இதுவே மறை நீர் பொருளாதார தத்துவம் ஆகும்.

தேவைப்பாடு
----------

ஒரு கிலோ அரிசி உற்பத்தி செய்ய 2500 முதல் 3000 லிட்டர்கள் தண்ணீர் மறைமுகமாக தேவைப்படுகிறது. 1.1 டன் எடைகொண்ட இலகு ரக வாகனத்தை உற்பத்தி செய்ய 4 லட்சம் லிட்டர் தண்ணீரும், ஒரு ஜீன்ஸ் பேன்ட் தயாரிக்க 10,000 லிட்டர் தண்ணீரும் தேவைப்படுகிறது.

மேற்கோள்கள்
-----------

1. ↑  மறை நீர் - ஒரு முட்டை உற்பத்திக்கு தேவை 196 லிட்டர் 'மறை நீர்'தமிழ் தி இந்து நாளிதழ்,டிசம்பர் 16,2013
2. ↑
**எம். ஜி. சுரேஷ்** (இறப்பு: அக்டோபர் 2, 2017) தமிழ் இலக்கிய வரலாற்றில் பின் நவீனத்துவப் படைப்பாளிகளில் குறிப்பிடத்தக்கவர். 1970 களில் தமது எழுத்துப் பணியைத் தொடங்கிய இவர் தீபம், கணையாழி உள்ளிட்ட இதழ்களில் புதுக்கவிதை எழுதினார். இளவேனிலின் தூண்டுதலால் எழுதிய, இவர் சிறுகதையானது, கார்க்கி பத்திரிகையில் முதன்முதலில் வெளிவந்தது. இவரின் அட்லாண்டிஸ் மனிதன், அலெக்சாண்டர் ஆகிய இரு புதினங்கள் தாம்பரம் கிறிஸ்தவக் கல்லூரியில் எம்.ஏ பட்டப் படிப்புக்குப் பாடமாக வைக்கப்பட்டிருந்தது. இவரின் படைப்புகளை ஆய்வு செய்து பலர் முனைவர், இளமுனைவர் பட்டங்களைப் பெற்றுள்ளனர். இவர் மொத்தம் ஆறு புதினங்கள், மூன்று சிறுகதைத் தொகுதிகள், மூன்று குறுநாவல்கள் எழுதியுள்ளார். இவருடைய கட்டுரைகள், பத்தி எழுத்துக்கள், நேர்காணல்கள் போன்றவையும் நூல்களாகத் தொகுக்கப்பட்டுள்ளன. பன்முகம் (2001 – 2005) என்னும் காலாண்டு இதழையும் அவர் நடத்திவந்தார்.

தொழில்
------

இவர் அரசுத்துறையில் தணிக்கையாளராகப் பணியாற்றினார். இலக்கியத்தின் மீதுதான ஈடுபாட்டால், அரசுப் பணியிலிருந்து விருப்ப ஓய்வில் பெற்றார்.

விருதுகள், பாராட்டுகள்
----------------------

* திருப்பூர் தமிழ்ச்சங்கம் இவரது அட்லாண்டிஸ் மனிதன், மற்றும் சிலருடன் ஆகிய புதினங்களுக்கு விருது வழங்கியது
* 37 என்ற புதினத்துக்க காலச்சுவடும் உயிர்மையும் விழா எடுத்து பாராட்டி இருக்கின்றன.
* இவரது அட்லாண்டிஸ் புதினம் மூன்றாம் தர நாடுகளின் நாவல்களிலே மிக முக்கியமானது என்று கோவை ஞானி சொல்லியுள்ளார்.

படைப்புகள்
----------

### புதினங்கள்

* இரண்டாவது உலகைத் தேடி
* கான்க்ரீட் வளம்
* தாஜ்மகாலுக்குள் சில எலும்புக்கூடுகள்
* கனவுலகவாசியின் நனவுலகக் குறிப்புகள் முதலான சிறுகதைத் தொகுப்பும்,
* அட்லாண்டிஸ் மனிதன்
* மற்றும் சிலருடன்
* அலெக்சாண்டரும் ஒரு கோப்பைத் தேநீரும்
* யுரேகா என்றொரு நகரம்
* சிலந்தி
* 37

### கட்டுரைத் தொகுப்புகள்

* அனைத்துக் கோட்பாடுகளும் அனுமானங்களே
* பின் நவீனத்துவமும் உளவியலும்
* இஸங்கள் ஆயிரம்

பாராட்டுகளும் விருதுகளும்
-------------------------

திருப்பூர் தமிழ்ச்சங்கம் இவரது அட்லாண்டிஸ் மனிதன், மற்றும் சிலருடன் ஆகிய புதினங்களுக்கு விருது வழங்கி சிறப்பித்தது. 37 என்ற புதினத்துக்குக் காலச்சுவடும் உயிர்மையும் விழா எடுத்து பாராட்டி இருக்கின்றன. இவரது அட்லாண்டிஸ் நாவல் மூன்றாம் தர நாடுகளின் நாவல்களிலே மிக முக்கியமானது என்று கோவை ஞானி சொல்லியுள்ளார்.

திரையுலகில் பணிகள்
------------------

கலைஞர் மு.கருணாநிதியின் 'காவலுக்குக் கெட்டிக்காரன் "திரைப்படத்திலும், தென்பாண்டிச் சிங்கம் எனும் தொலைக்காட்சித் தொடரிலும் பணியாற்றியுள்ளார். இவர் கடமை கண்ணியம் கட்டுப்பாடு, காவலுக்குக் கெட்டிக்காரன், உன்னை ஒன்று கேட்பேன், கண்ணே கனியமுதே, என் தமிழ் மக்கள், அழகி, இயற்கை ஆகியத் திரைப்படத்தில் உதவி இயக்குநராகப் பணியாற்றியுள்ளார்.

மேற்கோள்கள்
-----------

1. ↑  எம்.ஜி.சுரேஷ்: சாகசத்தன்மை கொண்ட எழுத்தாளர், மனோ. மோகன், தி இந்து தமிழ், 2017 அக்டோபர் 6

* சிவதாணு - உதயம் நேர்காணல்கள் பக்கம்-97
* கோவை ஞானி- தமிழ்நாவல்களில் தேடலும் திரட்டலும் மெய்யப்பன் பதிப்பகம் பக்கம்-97.
**சர்மணவதி நதி** (*Charmanwati river*) புராண காப்பியமான மகாபாரதத்தில் குறிப்பிடப்பட்டுள்ள ஒரு நதியாகும். பண்டைய சம்பல் ஆற்றின் பழைய பெயர்தான் சர்மணவதி நதியாக இருக்கலாம் என்று கருதப்படுகிறது.

சமதக்னி முனிவரைக் கொன்ற கார்த்தவீர்யார்ச்சுணனை மகன் பரசுராமர் கொன்றதுடன், சத்ரியர்களின் இருபத்தோரு தலைமுறைகளையும் கொன்றார். இறந்தவர்களின் இரத்தத்தை பரசுராமர் ஐந்து மடுக்களில் தேக்கி வைத்தார். பின்னர் தன் தந்தையின் அசரீரி உத்தரவுப்படி ஆசிரமத்தின் புனிதத்தைக் காப்பதற்காக பரசுராமர், மடுக்களின் கரைகளை இடித்ததும் ரத்தம் பீரிட்டு வெளியேறி நதியாக ஓடியது. இறந்த உடல்கள் அதில் மிதந்து சென்றன. எனவே, அந்த நதி சர்மணவதி நதி என அழைக்கப்பட்டது. நாளடைவில் இது இயல்பான நதியானபோது சம்பல் நதி என்று பெயர் பெற்றது என புராணத்தின் வழியாக அறியமுடிகிறது. 

வடமொழி காப்பியமான மகாபாரதம் சம்பல் நதியை **சர்மணவதி நதி** என்று குறிப்பிடுகிறது. அக்னி வேள்விக்காக ஆரிய மன்னன் ரென்டி தேவனால் பலிகொடுத்தப்பட்ட ஆயிரக்கணக்கான விலங்குகள் மற்றும் மாடுகளின் குருதியிலிருந்து இந்நதி தோன்றியதாகவும் குறிப்பிடுகிறது.

ஆரிய மன்னன் ரென்டி தேவன் அக்னி கோத்திரத்திற்காக எண்ணற்ற விலங்குகளை பலி கொடுத்தான். அவன் பலிகொடுத்த விலங்குகளின் தோல்கள் அக்கரையில் படிந்தது. எனவே இந்த நதி சர்மணவதி நதி என்று அழைக்கப்படுகிறது."

மகாபாரதத்தில்
-------------

சர்மணவதி நதி பாஞ்சால இராச்சியத்தின் தெற்கு எல்லையில் அமைந்துள்ளது. மன்னன் துருபதன் தெற்கு பாஞ்சலத்தில் இருந்து சார்மன்வதி நதிக்கரை வரை ஆட்சி செய்தான். மன்னன் ரென்டி தேவன் எண்ணற்ற விலங்குகளை சர்மணவதி நதிக்கரையில் பலி கொடுத்துள்ளார். குந்தி தனது பிறந்த குழந்தையை (கர்ணன்) ஒரு கூடையில் வைத்து நதியில் விட்டாள். அக்கூடை அசுவ நதியிலிருந்து சர்மணவதி நதிக்குச் சென்று பிறகு சர்மணவதி நதியிலிருந்து யமுனைக்கு சென்று, அப்படியே கங்கை வழியாக சாம்பபுரி என்னும் நகரை அடைந்தது. சாம்பபுரி என்பது அங்க இராச்சியத்தின் தலைநகரமாகும்.

சர்மணவதி நதி நதிக்கரைக்கு அணிவகுத்து செல்லும் போது, குரு இராச்சியத்தின் வீரரான சகாதேவன், மன்னன் சமவகனின் மகனை சந்தித்தான். அவர் வாசுதேவ கிருஷ்ணரால் தோற்கடிக்கப்பட்டவர். ஆதலால் பழைய விரோதம் காரணமாக சகாதேவனுடன் போரிட்டான். இறுதியாக சகாதேவன் அந்த இளவரசனை தோற்கடித்து தெற்கு திசையில் அணிவகுத்து சென்றார்.

மேற்கோள்கள்
-----------

1. ↑  Jain, Sharad K.; Pushpendra K. Agarwal; Vijay P. Singh (2007). *Hydrology and water resources of India- Volume 57 of Water science and technology library - Tributaries of Yamuna river*. Springer. பக். 350. பன்னாட்டுத் தரப்புத்தக எண்:1-4020-5179-4. .
2. ↑  Correspondent, Vikatan. "அட்சர சக்தியின் ஐம்பத்தோரு ரூபங்கள்".. 2021-06-20 அன்று பார்க்கப்பட்டது. External link in `|website=` (உதவி)
3. ↑  
Mbh.3.207.10715
"And in days of yore, O Brahmana, two thousand animals used to be killed every day in the kitchen of king Rantideva; and in the same manner two thousand cows were killed every day."
4. ↑  
"charmanwati, Mbh.7.65.2817". *Ancient Voice*. Jijith Nadumuri Ravi. 29 December 2010 அன்று பார்க்கப்பட்டது.
**சர்மயா கலை அறக்கட்டளை** என்பது இந்திய துணைக் கண்டத்தில் உள்ள கலை, கலைப்பொருட்கள் மற்றும் வாழும் மரபுகளின் இலாப நோக்கற்ற களஞ்சியமாகும். 2015 இல் இண்டஸ்இந்த் வங்கியின் தலைமை செயற்பாட்டு அதிகாரியானபால் ஆபிரகாம் அவர்களால் நிறுவப்பட்டது, சர்மயா இந்தியாவின் மும்பையில் உள்ளது.  சர்மயா என்பது ஒரு இணைய முறையிலான அருங்காட்சியகம் ஆகும், இது துணைக் கண்டத்தின் பல்வேறு வரலாறுகள் மற்றும் கலை மரபுகளை பிரதிபலிக்கிறது. நாணயவியல், வரைபடவியல், புகைப்படம் எடுத்தல், வேலைப்பாடுகள், நவீன கலை, வாழும் மரபுகள் மற்றும் அரிய புத்தகங்கள் என்ற வகைகளில் சேகரிப்பில் உள்ள பொருள்கள் அடங்கும்.

தொகுப்புகள்
-----------

சர்மயா சேகரிப்பு காந்தார கால நாணயங்கள் முதல் பேரரசர் அக்பரின் தங்க மொஹூர் வரையிலானது, கி.பி 1022 இல் இந்தியாவை ஆண்ட பண்டைய வம்சங்களின் விரிவான வரைபடம், இந்தியாவின் முதல் உருவப்படங்களை வழங்கும் 19 ஆம் நூற்றாண்டின் புகைப்படங்களின் தேர்வு மற்றும் டிரிப்டிச் வேலைப்பாடு. திப்பு சுல்தான் ஆங்கிலேய ராணுவத்துடன் போரிட்டார்.

சேகரிப்பில் உள்ள வகைகள் பழங்குடியினர் மற்றும் நாட்டுப்புறங்களின் கலவையாகும், இதில் கோண்ட் கலையின் பரவலாகக் கருதப்படும் மேதை ஜங்கர் சிங் ஷியாமின் படைப்புகள், அத்துடன் பாட் ஓவியர் ஸ்ரீலால் ஜோஷி மற்றும் வார்லி கலைஞர் ஜிவ்யா சோமா மஹேஸ் போன்ற பெயர்களும் அடங்கும். இது இந்திய நவீன மாஸ்டர்களான எம்.எஃப் ஹுசைன், எஃப்.என். சௌசா மற்றும் கே.எச்.ஆரா ஆகியோரின் படைப்புகளையும், பத்ரி நாராயண், ஏ.எக்ஸ் ட்ரிண்டேட் மற்றும் ஜாமினி ராய் ஆகியோரின் விரிவான படைப்புகளையும் உள்ளடக்கியது.  

சர்மாயா நிறுவனர் ஆபிரகாம் மேற்கொண்ட ஒரு சிறப்புத் திட்டம் இசா-நாமாவின் கமிஷன் ஆகும் : இயேசு கிறிஸ்துவின் வாழ்க்கையைச் சித்தரிக்கும் சிறு ஓவியத் திட்டம். முகலாய ஓவியப் பாணியில் மினியேச்சர்-ஓவியக் கலைஞர் மணீஷ் சோனியுடன் இணைந்து இந்தத் திட்டம் மேற்கொள்ளப்பட்டுள்ளது.

சிறப்பு கண்காட்சிகள்
--------------------

சர்மாயாவின் முதல் கண்காட்சி ஜனவரி 2018 இல் *போர்ட்ரெய்ட் ஆஃப் எ நேஷன்* உடன் திறக்கப்பட்டது, இது இந்திய துணைக் கண்டத்தில் இருந்து 19 ஆம் நூற்றாண்டின் அரிய புகைப்படங்களின் தொகுப்பாகும். இந்த நிகழ்ச்சி புகைப்படக் கலைஞர் மாதவன் பிள்ளையால் தொகுக்கப்பட்டது மற்றும் பாதுகாவலர் அபா நரேன் லம்பாவால் வடிவமைக்கப்பட்டது, புகைப்படக்கலையின் பரிணாம வளர்ச்சிக்கும் இந்தியாவின் அரசியல் நிலப்பரப்புக்கும் இடையிலான தொடர்புகளை எடுத்துக்காட்டுகிறது. ராஜா தீன் தயாள், சாமுவேல் போர்ன், ஃபெலிஸ் பீட்டோ மற்றும் தாமஸ் பிக்ஸ் உள்ளிட்ட புகைப்படக் கலைஞர்கள் இடம்பெற்றுள்ளனர்.

மேற்கோள்கள்
-----------

1. 1 2  "Did You Know That Induslnd's COO, Paul Abraham Owns A Historic Archive?" (ஆங்கிலம்). 2018-08-08. 2019-09-22 அன்று பார்க்கப்பட்டது.
2. ↑  "Inside Sarmaya, a self-funded museum which attempts to revive India's dying art forms". *Firstpost*. 2019-09-22 அன்று பார்க்கப்பட்டது.
3. ↑  "Paul Abraham embarking upon a miniature paintings project depicting the life of Jesus Christ". *mid-day* (ஆங்கிலம்). 2018-09-30. 2019-09-22 அன்று பார்க்கப்பட்டது.
4. ↑  "Portrait of a Nation: 15 must-see photos of 19th & 20th century India". *GQ India* (ஆங்கிலம்). 2019-09-22 அன்று பார்க்கப்பட்டது.
**லைட்காயின்** (*Litecoin*, எண்ணிம நாணயக் குறியீடு: **LTC** அல்லது **Ł**) ஒரு சமவுரிமைப் பகிர்வு பிணைய முறையில் இயங்கும் எண்ணிம நாணயம் ஆகும். இது  ஒரு திறந்த மூல திட்டம், எம்ஐடி/எக்சு11 உரிமத்தில் வெளியடப்பட்டுள்ளது. இந்நாணயத்தின் உருவாக்கமும், பரிமாற்றமும் எந்த ஒரு உரிமையாளருமின்றி, திறந்த மூல குறியாக்கவியல் முறையில் செயல்படுத்தப்படுகிறது. லைட்காயின், அக்டோபர் 2011 அன்று  பிட்காயினின் மாதிரி கொண்டு தயாரிக்கப்பட்டது, இது ஒரு  ஆல்ட்காயினும் கூட. தொழில்நுட்பத்தில் இதற்கும் பிட்காயினுக்கும் வேறுபாடு இல்லை.

வரலாறு
------

லைட்காயின் அக்டோபர் 7, 2011 அன்று கிட் ஹப் தளத்தில் சார்லீ லீ என்னும் கூகிள் நிறுவன ஊழியரால் வெளியிடப்பட்டது, இவர் காயின்பேசு நிறுவனத்தின் முன்னாள் பொறியாளர் இயக்குனரும் கூட. அக்டோபர் 13, 2011 அன்று பயன்பாட்டிற்கு வந்தது.

மே 2017-இல், லைட்காயின் எண்ணிம நாணயங்கள் மதிப்பில் முதல் ஐந்து இடத்திற்குள் வந்தது. அதே மே மாதத்தில், 0.00000001 LTC நாணயத்தை  சூரிக்கிலிருந்து சான் பிரான்சிஸ்கோவிற்கு 1 நொடிக்கும் குறைவான நேரத்தில் அனுப்ப முடிந்தது.

உசாத்துணை
---------

1. ↑  "Litecoin charts". ltc-charts.com. 2014-01-18 அன்று மூலம் பரணிடப்பட்டது. 2014-01-19 அன்று பார்க்கப்பட்டது.
2. ↑  "Litecoin.org". litecoin.org. 2014-01-19 அன்று பார்க்கப்பட்டது.
3. ↑  Satoshi, Nakamoto. "Bitcoin: A Peer-to-Peer Electronic Cash System" (PDF). Bitcoin.org. 24 April 2013 அன்று பார்க்கப்பட்டது.
4. ↑  "Ex-Googler Gives the World a Better Bitcoin" (in en-US). *WIRED*. .
5. ↑  "Litecoin vs. Ethereum" (in en-US). .
6. ↑  "Litecoin founder Charlie Lee has sold all of his LTC" (in en-US). *TechCrunch*. .
7. ↑  "Block hashing algorithm". 2017-08-10 அன்று மூலம் பரணிடப்பட்டது.
8. ↑  Blockstream [Blockstream] (10 May 2017). "Blockstream's Christian Decker @Snyke completes first Lightning network payment on Litecoin. See. Blog post soon!" (Tweet).
9. ↑  Russell, Rusty. "Lightning on Litecoin". *Blockstream*. 12 May 2017 அன்று பார்க்கப்பட்டது.
**கெற்றிங் திங்சு டண்** (தமிழ்: விடயங்களைச் செய்து முடித்தல்) என்பது டேவிட் அலனால் எழுதப்பட்டு 2002 இல் வெளியிடப்பட்டு மிகுந்த வரவேற்பைப் பெற்ற ஒர் ஆங்கில நூல் ஆகும். இந்த நூல் தனிநபர் உற்பத்தித்திறனை மேம்படுத்த உதவும் வண்ணம் ஒரு தனிநபர் மேலாண்மை ஒருங்கியத்தை பரிந்துரை செய்கிறது. இந்த நூலை அடிப்படையாகக் கொண்டு பல்வேறு மென்பொருட்கள், பொருட்கள், ஊடகங்கள் பிறராலும் டேவிட் அலனாலும் உருவாக்கப்பட்டுள்ளன. ஆங்கிலத்தில் இந்த நூலும் இது பரிந்துரைக்கும் முறையும் கி.ரி.டி (GTD) என்று சுருக்கமாக அறியப்படுகிறது.

உள்ளடக்கம்
----------

ஒருவர் நாளாந்தம் செய்யவேண்டிய பணிகள் தொடர்பாக ஐந்து நிலை வேலை ஓட்டத்தை இந்த நூல் பரிந்துரை செய்கிறது.

1. கைப்பற்றுதல் அல்லது ஆவணப்படுத்தல் (Capture): வாழ்வில் பல்வேறு உள்ளீடுகளில் இருந்து பணிகளை, எண்ணங்களை, தகவல்களை பதிவுசெய்தல்.
2. செயலாக்கல் (Process): உள்ளீடு செயல்படுத்தப்பட வேண்டியதா (Is it actionable?), தகவல் அல்லது எண்ணக்கருவா அல்லது கழிவா என்று தீர்மானித்தல்.
3. ஒழுங்குபடுத்தல்
4. மீளாய்வு
5. செய்தல்

வெளி இணைப்புகள்
---------------

* David Allen & Co. official site - அதிகாரபூர்வ வலைத்தளம் - (ஆங்கில மொழியில்)
* Getting Things Done: The Art of Stress-Free Productivity - (ஆங்கில மொழியில்)
எண்கோட்பாட்டு இயலில், **லேலண்டு எண்** (Leyland number ) என்பது *x**y* + *y**x* என்னும் வடிவில் எழுதத்தக்க முழு எண். *x* , *y* ஆகிய *இரண்டும்* 1 என்னும் எண்ணைக் காட்டிலும் பெரியதாக இருத்தல் வேண்டும். பால் லேலண்டு என்பவர் கண்டுபிடித்த எண் வகை என்பதால் லேலண்டு எண் என்று பெயர் பெற்றது. முதல் சில லேலண்டு எண்களாவன:

8, 17, 32, 54, 57, 100, 145, 177, 320, 368, 512, 593, 945, 1124 (OEIS-இல் வரிசை A076980)
.

*x* , *y* ஆகிய *இரண்டும்* 1 என்னும் எண்ணைக் காட்டிலும் பெரியதாக இருத்தல் வேண்டும் என்னும் விதி இன்றியமையாதது, இல்லாவிடில் ஒவ்வொரு நேர்ம (பாசிடிவ்) எண்ணும் லேலண்டு எண்ணாகிவிடும்: 
*x*1 + 1*x*. மேலும் கூட்டல் என்பது முறைமாற்றக்கூடியது (commutative) என்பதால், இரண்டுமுறை ஒரே எண்ணைப் பெறாமலிருக்க *x* ≥ *y* என்னும் விதியையும் சேர்த்துக்கொள்ளல் வேண்டும்.எனவே 1 < *y* ≤ *x* என்று கொள்வது பொருந்தும்.

முதல் சில பகா எண் அல்லது பகாத்தனி எண்களாக உள்ள லேலண்டு எண்கள்:

17, 593, 32993, 2097593, 8589935681, 59604644783353249, 523347633027360537213687137, 43143988327398957279342419750374600193 (A094133)
மேலே குறித்துள்ள எண்களைக் கீழ்க்காணுமாறு பெறலாம்:

32+23, 92+29, 152+215, 212+221, 332+233, 245+524, 563+356, 3215+1532.
ஜூன் 2008 வரையிலுமான காலப்பகுதியில் கண்டுபிடிக்கப்பட்ட மிகப்பெரிய பகா எண்ணாக உள்ள லேலண்டு எண், 26384405 + 44052638 ஆகும். இது 15071 இலக்கங்கள் கொண்ட பெரிய எண்.

மேற்கோள்களும் அடிக்குறிப்புகளும்
--------------------------------

1. ↑  Richard Crandall and Carl Pomerance (2005), *Prime Numbers: A Computational Perspective*, Springer
2. ↑  "Primes and Strong Pseudoprimes of the form xy + yx". Paul Leyland. 2015-09-12 அன்று மூலம் பரணிடப்பட்டது. 2007-01-14 அன்று பார்க்கப்பட்டது.
வாழையிலைச் சாப்பாடு
வாழையிலையில் சோறையும், பல்வேறு கறிகளையும் பரிமாறி உண்பது **வாழையிலைச் சோறு கறி** அல்லது **வாழையிலைச் சாப்பாடு** ஆகும். இது தென்னிந்திய, ஈழத்து முதன்மை உணவு வகைகளில் ஒன்றாகும். விருந்துகளின் போது இவ்வாறு சிறப்பாகப் பரிமாறாப்படும். வாழையிலை உணவை இடுவதற்குப் பயன்படுத்தப்படுகிறதே தவிர அது உண்ணப்படுவதில்லை.

பொதுவாக வழங்கப்படும் கறிகள்
---------------------------

* பருப்புக் கறி
* வறை (கோவா, கரட், முருங்கை, பல வகை)
* கீரைக் கறி (பல வகை)
* குழம்பு (கத்தரி/வெண்டை/முருங்கை)
* பிரட்டல் (பயற்றங்காய், உருழைக்கிழங்கு)
* பால் கறி (பூசணி, மரவெள்ளி, பீட்ரூட், அவரை)
* மீன் கறி, இறைச்சிக் கறி
* பொரியல் (மிளகாய், வாழைக்காய்
* அப்பளம்
* ஊறுகாய்
* வடகம்
* இரசம்
* தயிர்

வெளி நாடுகளில் பரவல்
--------------------

தமிழர்களும், தென்னிந்தியர்களும் அதிகம் வாழும் மலேசியா, சிங்கப்பூர், கனடா, ஐக்கிய இராஜ்ஜியம், பிரான்சு போன்ற நாடுகளிலும் வாழையிலைச் சாப்பாடு தென்னிந்தியர்கள் அல்லாதவர்களிடமும் விரிவாகப் பரவி வருகிறது. மேற்குநாடுகளில் ஒப்பீட்டளவில் குறைந்த விலைக்கு பல் வகையான அதிக உணவு கிடைப்பதாலும் பலர் இதனை விரும்புகின்றனர்.
**அமியா குமாரி பதி***(Amiya Kumari Padhi)* (15 செப்டம்பர் 1933 – 30 ஏப்ரல் 2012) ஒரு சிறந்த இந்திய நீதிபதியும், ஒடிசா உயர் நீதிமன்றத்தின் நீதிபதியாகப் பணியாற்றிய முதல் பெண்மணியும் ஆவார். அவர் இந்திய தேசிய பாதுகாப்புச் சட்டத்தின் கீழ் ஒடிசா உயர் நீதிமன்ற பிரதிநிதியாகவும் இருந்தார்.

ஆரம்பகால வாழ்க்கை மற்றும் கல்வி
-------------------------------

குமாரி பதி செப்டம்பர் 15, 1933 அன்று ஒடிசாவின் தெனேகனலில் பிறந்தார். அவர் சம்பல்பூரில் மெட்ரிகுலேஷன் முடித்து 1953 இல் ராவன்ஷா கல்லூரியில் பட்டம் பெற்றார். பாத்தி சட்டம் பயின்றார் மற்றும் 1964 இல் பட்டியில் சேர்ந்தார். ஏப்ரல் 18, 1988 அன்று, அவர் ஒரிசா உயர்நீதிமன்றத்தின் நீதிபதியாக உயர்த்தப்பட்டு 1995 செப்டம்பர் 14 அன்று அந்தப் பதவியில் இருந்து ஓய்வு பெற்றார். 

பிப்ரவரி 2007 இல் சஞ்சு பாண்டாவை நியமிக்கும் வரை ஒரிசா உயர்நீதிமன்றத்தில் பணியாற்றிய ஒரே பெண் நீதிபதி பாதி ஆவார்.  நீதிமன்றத்தில் வெறும் 4.5 சதவீத பெண்கள் பிரதிநிதித்துவம் காரணமாக ஒடிசா நீதித்துறையில் 50% பெண்கள் இடஒதுக்கீடு கோரப்பட்டுள்ளது.

குடும்பம்
---------

பாடி மறைந்த நீதிபதி ஜே.கே.மிஸ்ராவின் மகள் மற்றும் முன்னாள் தலைமை நீதிபதியும் ஒடிசாவின் ஆளுநருமான கதி கிருஷ்ணா மிஸ்ராவின் மகள் ஆவார். 

1979 மற்றும் 1987 க்கு இடையில் ஒடிசாவின் போலீஸ் டைரக்டர் ஜெனரல் ஷியாம் சுந்தர் பாடியை மணந்தார். அவர் ஜனவரி 31, 2015 அன்று தனது 86 வயதில் இறந்தார்.  இவர்களுக்கு ஒன்றாக இரண்டு மகள்களும் ஒரு மகனும் இருந்தனர்.

இறப்பு
------

ஏப்ரல் 30, 2012 அன்று நீடித்த வியாதிக்கு பின்னர் கட்டாக்கிலுள்ள பாஸ்கோஷ் சந்து பகுதியில் உள்ள குடும்ப இல்லத்தில் பாடி இறந்தார்.  அவரது மரண எச்சங்கள் சாடிக ou ரா தகனத்தில் தீப்பிழம்புகளுக்கு வைக்கப்பட்டன. 

பாடியின் தொழில் மற்றும் மாநில நீதித்துறைக்கு அவர் செய்த சேவையின் நினைவாக, ஒடிசா உயர்நீதிமன்றத்தில் அனைத்து சட்ட நடவடிக்கைகள் மற்றும் அலுவலக பணிகள் அவரது மரண செய்தி பகிரங்கப்படுத்தப்பட்ட பின்னர் நிறுத்தி வைக்கப்பட்டன.

உறுப்பினர்
----------

ஒடிசா உயர்நீதிமன்றத்தில் இந்திய தேசிய பாதுகாப்பு சட்டத்தின் கீழ் அமைக்கப்பட்ட வாரியத்தில் பாடி பணியாற்றினார். புவனேஸ்வரின் பிராந்திய மருத்துவ ஆராய்ச்சி மையத்தின் நெறிமுறைக் குழுவின் உறுப்பினராகவும் இருந்தார்.

மேற்கோள்கள்
-----------


1. 1 2  "New India Express". 2016-11-09 அன்று பார்க்கப்பட்டது.
2. ↑  "Odisha High Court Judges". 14 November 2016 அன்று மூலம் பரணிடப்பட்டது. 2016-11-09 அன்று பார்க்கப்பட்டது.
3. ↑  "Second lady judge for Orissa HC". *The Hindu*. 28 February 2007.. பார்த்த நாள்: 10 November 2016.
4. ↑
5. ↑  "Justice Amiya Kumari Padhi First Woman Judge of Odisha High Court". Incredible Odisha. 10 November 2016 அன்று பார்க்கப்பட்டது.
6. ↑  "Former Odisha DGP Shyam Sundar Padhi is no more". Odisha Sun Times. 31 January 2015. 10 November 2016 அன்று மூலம் பரணிடப்பட்டது. 10 November 2016 அன்று பார்க்கப்பட்டது.
7. 1 2  "Money Control Report". 2016-11-10 அன்று பார்க்கப்பட்டது.
8. ↑  "Odisha TV News Report". 2018-09-06 அன்று மூலம் பரணிடப்பட்டது. 2016-11-09 அன்று பார்க்கப்பட்டது.
9. ↑
**குமரிச் சுறா** அல்லது **வரிக்குதிரைச் சுறா** ( *Zebra shark* ) என்பது ஒரு வகை கம்பளச் சுறா மற்றும் **ஸ்டிகோஸ்டோமாடிடே** குடும்பத்தின் ஒரே உறுப்பினர் ஆகும். இது வெப்பமண்டல இந்தோ-பசிபிக் கடல் முழுவதும் காணப்படுகிறது. இது பெரும்பாலும் பவளப் பாறைகள், கடலடி மணல் தரைகளில் 62 m (203 அடி) ஆழத்தில் காணப்படுகிறது. வளர்ந்த குமரிச் சுறாக்கள் கரும்பழுப்பு, அடர் சாம்பல் நிறத்தில் இருக்கும். உடலில் சிறுத்தைக்கு இருப்புதைப் போல அடர் நிறத்தில் புள்ளிகள் காணப்படும். இது பெரிய தலையும், சிறிய கண்களும், ஐந்து செவுள் கீறல்களையும் கொண்டிருக்கும். இதன் வால் நீளமானது கிட்டத்தட்ட அதன் உடல் அளவில் பாதி இருக்கும். 50–90 cm (20–35 அங்) நீளத்துக்கும் குறைவான நீளம் கொண்ட குட்டி குமரிச் சுறாக்கள் முற்றிலும் மாறுபட்ட வடிவத்தைக் கொண்டுள்ளன. கரும் பழுப்பு நிறத்தில் மஞ்சள் கலந்த வெள்ளை வரிகளுடன் காணப்படும். இதனாலேயே இது ஆங்கிலத்தில் *வரிக்குதிரை சுறா* என்று அழைக்கப்படுகிறது. இந்த சுறாக்களானது 2.5 m (8.2 அடி) நீளம்வரை வளரக்கூடியன.

குமரிச் சுறாக்கள் ஒரு இரவாடி ஆகும். மேலும் நாளின் பெரும்பகுதியை அசைவின்றி கடல் தரையில் படுத்து ஓய்வெடுத்தபடி இருக்கும். இரவில், இவை மெல்லுடலிகள், ஓட்டுய கணுக்காலிகள், சிறிய எலும்பு மீன்கள் போன்றவற்றை வேட்டாயடுவதுடன், பவளப் பாறைகளில் உள்ள இண்டு இடுக்குகளில் உள்ள கடல் பாம்புகளையும் தீவிரமாக வேட்டையாடி உண்ணக்கூடியன. ஆண்டின் பெரும்பகுதி தனியாக இருந்தாலும், இவை பருவகாலங்களில் கூட்டங்களாக திரள்கின்றன. பெண் குமரிச் சுறாக்கள் முட்டைகளை இட்டு பாறையில் கொழுவக்கூடியவை. இவை பல டசன் முட்டைகளை இடுகின்றன. முட்டைகள் தானாக பொறிந்து குஞ்சுகள் வெளியே வருகின்றன. இவை மனிதர்களுக்கு ஆபத்தற்றவை ஆகும். பிடிக்கப்பட்டு வளர்க்கப்படும் சுறாக்கள் சூழலியல் சுற்றுலாவுக்கு பயன்படுத்தப்படுகின்றன. இதன் இறைச்சி, துடுப்புகள் மற்றும் கல்லீரல் எண்ணெய் ஆகியவற்றிற்காக (ஆஸ்திரேலியாவை தவிர) இது வாழும் பகுதி முழுவதும் பிடிக்கப்படுவதால். இதன் எண்ணிக்கைக் குறைந்து போய் உள்ளது. இதனால் பன்னாட்டு இயற்கைப் பாதுகாப்புச் சங்கம் இந்த இனத்தை அருகிய இனம் என்று வகைப்படுத்தியுள்ளது.

குறிப்புகள்
-----------

1. ↑  Dudgeon, C.L.; Simpfendorfer, C.; Pillans, R.D. (2019). "*Stegostoma fasciatum*". *IUCN Red List of Threatened Species* **2019**: e.T41878A161303882. doi:10.2305/IUCN.UK.2019-3.RLTS.T41878A161303882.en.. பார்த்த நாள்: 19 February 2022.
|  |  |  |
| --- | --- | --- |
| << |  **செப்டம்பர் 2012** | >> |
| ஞா | தி | செ | பு | வி | வெ | ச |
|  |  |  |  |  |  | 1 |
| 2 | 3 | 4 | 5 | 6 | 7 | 8 |
| 9 | 10 | 11 | 12 | 13 | 14 | 15 |
| 16 | 17 | 18 | 19 | 20 | 21 | 22 |
| 23 | 24 | 25 | 26 | 27 | 28 | 29 |
| 30 |  |  |  |  |  |  |
| **MMXXII** |
|

**செப்டம்பர் 2012** (*September 2012*), ஒரு சனிக்கிழமை ஆரம்பித்து 30 நாட்களின் பின்னர் ஒரு ஞாயிற்றுக்கிழமை முடிவடைந்தது. தமிழ் நாட்காட்டியின் படி புரட்டாசி மாதம் 2012 செப்டம்பர் 17 திங்கட்கிழமை தொடங்கி, 2012 அக்டோபர் 16 செவ்வாய்க்கிழமை முடிவடைகிறது.

சிறப்பு நாட்கள்
---------------

* செப்டம்பர் 8 - கிருஷ்ண ஜெயந்தி
* செப்டம்பர் 13 - அதிபத்த நாயனார் குருபூசை
* செப்டம்பர் 13 - புகழ்த்துணை நாயனார் குருபூசை
* செப்டம்பர் 14 - இளையான்குடி மாறநாயனார் குருபூசை
* செப்டம்பர் 16 - மறைஞான சம்பந்தர் குருபூசை
* செப்டம்பர் 19 - விநாயகர் சதுர்த்தி
* செப்டம்பர் 22 - முதலாவது புரட்டாசிச் சனி
* செப்டம்பர் 25 - ஏனாதிநாத நாயனார் குருபூசை
* செப்டம்பர் 29 - இரண்டாவது புரட்டாசிச் சனி

நிகழ்வுகள்
----------

* செப்டம்பர் 1:
	+ அங்கோலாவில் இடம்பெற்ற நாடாளுமன்றத் தேர்தல்களில் ஆளும் அங்கோலா மக்கள் விடுதலை இயக்கம் பெருவெற்றி பெற்றது. (அல்ஜசீரா)
	+ கிர்கித்தான் பிரதமர் ஒமுர்பெக் பபானொவ் அரசைக் கலைத்து பிரதமர் பதவியில் இருந்து விலகினார். (ரியாநோவஸ்தி)

---

செய்திகள் காப்பகம்

**2016 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2015 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2014 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2013 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2012 •** சனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2011 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2010 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2009 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2008 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2007 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2006 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2005 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்
தோல் பகுதியாக உரிக்கப்பட்ட வாழைப்பழம்
**வாழைப்பழத் தோல்** என்பது வாழைப்பழத்தை மூடியிருக்கும் உறை ஆகும். உலகெங்கும் நுகரப்படும் மிகப்பிரபலமான பழங்களில் ஒன்றான வாழைப்பழம் வருடத்துக்கு 145 மில்லியன் தொன்கள் உற்பத்தி செய்யப்படுவதாக 2011 இல் கணிக்கப்பட்டுள்ளது. வாழைப்பழத்தோலை நீக்கிய பின்னரே வாழைப்பழம் சாப்பிடப்படுகிறது.

### தண்ணீர் சுத்திகரிப்பு

வாழைப்பழத் தோல் மூலம் நீரில் உள்ள காரீயம், செம்பு உட்பட்ட உலோகங்களையும், இரசாயனப் பொருட்களையும் அகற்றி நீரைச் சுத்திகரிக்கலாம் என்பது பல்வேறு ஆய்வுகளின் மூலம் கண்டுபிடிக்கப்பட்டுள்ளது.

மேற்கோள்கள்
-----------

1. ↑  Claudineia R. Silva\*, Taciana F. Gomes, Graziela C. R. M. Andrade, Sergio H. Monteiro, Ana C. R. Dias, Elias A. G. Zagatto, and Valdemar L. Tornisielo Banana Peel as an Adsorbent for Removing Atrazine and Ametryne from Waters
2. ↑  Water Science & Technology Vol 65 No 5 pp 940–947 © IWA Publishing 2012 doi:10.2166/wst.2012.935 Adsorption kinetics, isotherms and thermodynamics of atrazine removal using a banana peel based sorbent Allen Chaparadza and Jeanne M. Hossenlopp
[*தொடர்பிழந்த இணைப்பு*]
Early water-filled Leyden jarDrawing of Leyden jar from 1914 physics book
**லேய்டின் கொள்கலன்** (**Leiden jar**), என்பது நிலை மின்னை சேமித்துவைக்கும் ஒரு உபகரணமாகும். இதன் உட்புறமும் வெளிப்புறமும் காணப்படும் இரு மின்வாயிகளுக்கிடையில் மின் சேமிக்கப்படுகிறது. இந்த உபகரணம் தனித்தனியே சேர்மன் அறிவியலாளரான ஈவாட் ஜோர்ச் வொன் கிளேஸ்டினால் ஒக்டோபர் 1744 இலும் டச்சு அறிவியலாளரான லேடினைச் சேர்ந்த பீட்டர் வான் மஸன்புரோக் என்பவரால் 1745–1746 காலப்பகுதியிலும் கண்டறியப்பட்டது.

விபரிப்பு
---------

இதன் வகைமாதிரியான கட்டமைப்பு கண்ணாடிக் கொள்கலன் ஒன்றையும் அதனோடு இணைந்து உள், வெளி மேற்பரப்புகளைத் தொடும் உலோக இழைகளையும் கொண்டது. உலோக இழைகள் மின்னேற்றமடைவதைத் தடுப்பதற்காக கொள்கலனின் வாய்க்குக் கீழாக அது மட்டுப்படுத்தப்படும். அதிலிருந்து கொள்கலனின் வாய்க்கு வெளியே நீட்டியதாக ஒரு மின்வாயி பொருத்தப்படும். மின்வாயி சங்கிலி மூலம் உட்புற உலோக இழைக்கு பொருத்தப்பட்டு மின்பிறப்பாக்கி உடன் இணைக்கப்பட்டு மின்னேற்றமடைய விடப்படும். இதன்போது வெளிப்புற உலோக இழை புவித்தொடுப்பு செய்யப்படும். இதன் மூலம் உள்,வெளி இழைகளில் சம அளவிலான ஆனால் ஒன்றுக்கொன்று எதிரான ஏற்றங்கள் தேக்கமடையும்.

Cross-section diagram from about 1900 showing construction.

மேற்கோள்கள்
-----------

1. ↑  Biography, Pieter (Petrus) van Musschenbroek பரணிடப்பட்டது 2009-03-26 at the வந்தவழி இயந்திரம்
**குமாரகுப்பம் சுப்ரமணியசுவாமி கோயில்** தமிழ்நாட்டில் விழுப்புரம் மாவட்டம், குமாரகுப்பம் என்னும் ஊரில் அமைந்துள்ள முருகன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் சுப்ரமணியசுவாமி சன்னதியும், விநாயகர், இடும்பன், பாலசுப்பிரமணியர், வேணுகோபாலர், நவகிரகம், வீரபாகு உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூசைகள் நடக்கின்றன. வைகாசி மாதம் கந்தசஷ்டி முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
கூசெவ் குழி
**கூசெவ்** (*Gusev*) என்பது செவ்வாய்க் கோளில் உள்ள ஒரு பள்ளம் அல்லது குழி ஆகும். இது 14°30′S 175°24′E﻿ / ﻿14.5°S 175.4°E﻿ / -14.5; 175.4 என்ற ஆள்கூற்றில் அமைந்துள்ளது. இது தோரயமாக 166 கி.மீ விட்டம் உடையது. நான்கு பில்லியன் ஆண்டுகளுக்கு முன்னர் இக்குழி உருவானதாக இருக்கலாம் என கருதப்படுகிறது. இதற்கு மாத்வெய் கூசெவ் (1826–1866) என்ற உருசிய வானியலாளரின் பெயர் 1976 ஆம் ஆண்டில் சூட்டப்பட்டது.  

செவ்வாயின் கடந்த காலத்தில் இந்த பள்ளத்திலுள்ள திரவ நீர், அல்லது தண்ணீர் மற்றும் பணி போன்றவை மாதிம் பள்ளத்தாக்கு என்ற பெயர் கொண்ட கால்வாயின் வழி வடிந்து இருக்கலாம் என கருதப்படுகிறது. இந்தப் பள்ளம் பார்ப்பதற்கு பழைய ஏரி போன்றும் 3000 அடி மணல் படுக்கையால் நிரப்பப்பட்டுள்ளது. மாதிம் பள்ளத்தாக்கு கால்வாய் கூசெவ் குழியில் இணையும் பகுதி ஆற்றுக் கழிமுகங்கள் போன்று உள்ளது.  

இது போன்ற கழிமுகங்கள் பூமியில் உருவாக பத்தாயிரம் வருடங்களுக்கு மேல் ஆகலாம். இதன் மூலம் இந்த பகுதியில் நீண்ட நாள் தண்ணீர் பாய்ந்து இருக்கலாம் என கருதப்படுகிறது.
மேலும் சமீபத்தில், செயற்கைக்கோள் படங்கள் கூசெவ் குழியின் தரையில் தூசிபுயல் நகர்வதற்கான சுவடுகளைக் காட்டியுள்ளது. பின்னர் இசுபிரிட் தளவுளவி தரையில் இருந்து தூசிபுயலின் புகைப்படத்தை எடுத்துள்ளது, மேலும் இந்த தூசிபுயல், இசுபிரிட் தளவுளவியில் உள்ள சூரிய வெப்ப சேகரிப்பானில் உள்ள மாசுக்களை சுத்தம் செய்துள்ளது.  

  

இசுபிரிட் தளவுளவி (*MER-A*, *Mars Exploration Rover - A*), என்பது நாசாவினால் செவ்வாய்க் கோளுக்கு அனுப்பப்பட்ட இரண்டு தளவுளவிகளில் (*rover*) முதலாவதாகும். இது ஜனவரி 4, 2004 இல் செவ்வாயில் 90 மைல் அகண்ட கூசெவ் குழியில் ('Gusev Crater') வெற்றிகரமாகத் தரையிறங்கியது. இது தரையிறங்கி மூன்று வாரங்களில் இத்திட்டத்தின் மற்றுமொரு தளவுளவியான ஆப்பர்சூனிட்டி தளவுளவி (*Oppportunity Rover*) இது தரையிறங்கிய இடத்துக்கு மறுபுறத்தில் மெரிடியானி பீடத்தில் (*Meridiani Planum*) தரையிறங்கியது.

இவற்றையும் பார்க்க
------------------

* இசுபிரிட் தளவுளவி

வெளி இணைப்புகள்
---------------

விக்கிமீடியா பொதுவகத்தில்,  
 ***கூசெவ் பள்ளம்***   
என்பதின் ஊடகங்கள் உள்ளன. 

* Google Mars zoomable map - centered on Gusev
* Colored THEMIS VIS picture, inside the crater
**பூபென் ஹசாரிகா பாலம்** (Bhupen Hazarika Setu or Dhola–Sadiya Bridge), 9.15 கிமீ நீளம் கொண்ட இந்தியாவின் நீளமான நீர்வழிப் பாலமாகும். 

அசாமிய கவிஞரும், பாடகருமான பூபென் ஹசாரிகாவின் நினைவாக இப்பாலத்திற்கு அவரது பெயர் சூட்டப்பட்டு, 26 மே 2017 அன்று இந்தியப் பிரதமர் நரேந்திர மோடியால் நாட்டிற்கு அர்ப்பணிக்கப்பட்டது.

பிரம்மபுத்திர ஆற்றின் பெரிய துணை ஆறான *லோகித்* ஆற்றின் மீது, அசாம் - அருணாசலப் பிரதேசத்தை இணைக்கும் வகையில் இப்பாலம் நிறுவப்பட்டது. 

இந்திய அரசின் *சாலைப் போக்குவரத்து மற்றும் நெடுஞ்சாலைகள் அமைச்சகம்* மற்றும் தனியார் துறையான *நவயுக பொறியியல் நிறுவனம்* இணைந்து, நவம்பர், 2011ல் துவங்கிய, 9.15 கிமீ நீளமுள்ள பூபென் ஹசாரிகா பாலத்தின் கட்டுமானப் பணி, 10 மார்ச் 2017ல் நிறையுற்றது. இப்பாலத்தின் கட்டுமானச் செலவாக ரூபாய் 2,056 கோடி செலவிடப்பட்டுள்ளது.

அசாம் தலைநகர் திஸ்பூரிலிருந்து 540 கி.மீ. தொலைவில் உள்ள தின்சுகியாக்கு அருகில் உள்ள சதியாவிலிருந்து, அருணாச்சலப் பிரதேச மாநில தலைநகர் இடாநகருக்கு 300 கி.மீ. தொலைவில் உள்ள தோலாவை இணைக்கும் பூபென் ஹசாரிகா பாலத்தினால், பயணத் தொலைவு 165 கிலோ மீட்டராக குறையும், அதே போல் பயண நேரம் 7 முதல் 8 மணி நேரம் குறையும். அருணாசலப் பிரதேசம் மற்றும் அசாமின் பொருளாதார வளர்ச்சிக்கு இந்தப் பாலம் மிகவும் உதவும். 

இப்பாலம் 60 டன் எடை கொண்ட பீரங்கி வண்டிகள் செல்லும் வகையில் நிறுவப்பட்டுள்ளது.

மேற்கோள்கள்
-----------

1. ↑  "Longest bridge in India provides a quick link to LAC".
2. ↑  "The mighty Brahmaputra is the biggest hurdle to the country's longest bridge".
3. ↑  "India opens longest bridge on China border". BBC News. 26 May 2017 அன்று பார்க்கப்பட்டது.
4. ↑  இந்தியாவின் மிக நீளமான பாலம்: நிறைவுவேறியது 20 ஆண்டு கனவு
5. ↑
6. ↑

வெளி இணைப்புகள்
---------------

* தோலா-சதியா பாலத்தின் சிறப்பம்சங்கள் பரணிடப்பட்டது 2017-06-06 at the வந்தவழி இயந்திரம்
**பூமழை பொழியுது** (*Poo Mazhai Pozhiyuthu*) என்பது 1987 ஆம் ஆண்டய தமிழ் காதல் நாடக திரைப்படம் ஆகும். வி. அழகப்பன் எழுதி இயக்கிய இப்படத்தில் விசயகாந்து, நதியா ஆகியோர் முக்கிய கதாபாத்திரங்களில் நடிக்க, ராஜீவ், செந்தில், சுரேஷ் ஆகியோர் துணை வேடங்களில் நடித்துள்ளனர். படத்திற்கான இசையை ராகுல் தேவ் பர்மன் மேற்கொண்டார். இந்த வெளிவந்து சராசரியாக வசூல் ஈட்டியது.

கதை
---

சிங்கப்பூரில் குடியேறிய ஒரு நபர் (ராஜீவ்) தனது சொந்த கிராமத்திற்கு வருகிறார். அவரது அத்தை குடும்ப பிணைப்பை பலப்படுத்த முயற்சிக்கிறார். அதன் ஒரு பகுதியாக ராஜீவின் தங்கையை (நதியா) தனது மகனுக்கு (விசயகாந்து) மணம்முடிக்க விரும்புகிறார். ராஜீவிடம் இந்த யோசனையைக் கூறுகிறார். ராஜீவ் அந்த யோசனையை நிராகரித்து அத்தையை அவமதிக்கிறார். விஜயகாந்த் நதியாவை திருமணம் செய்து கொள்வதாக சபதம் செய்தார். இது ஒருபோதும் நடக்காது என்று ராஜீவ் சபதம் செய்கிறார்.

சிங்கப்பூருக்கு நதியாவைக் காண விஜயகாந்த் செல்கிறார். அவருடன் பேச விரும்பாத நதியா முதலில் அவரை தனது காரில் தட்டிச் செல்ல முயற்சிக்கிறார். பின்னர் அவரை தனது மோட்டார் படகு சாகசத்தில் மூழ்கடிக்க முயற்சிக்கிறார். ஆனால் இறுதியில் மன மாற்றத்திற்கு ஆளாகி அவர் ஊட்ட சாப்பிடும் அளவுக்கு நெருக்கமாகிறார். ஆனால் மீண்டும் ஏற்படும் தவறான புரிதல்கள் இருவர் உறவை சீர்குலைக்கின்றன. மீண்டும் உறவு சரியாகும் போது ராஜீவ் தனது நயவஞ்சக தந்திரங்களில் இன்னொருவரை கருவியாக்கி (சுரேஷ்) விளையாடுகிறார்.

நடிகர்கள்
---------

* விஜயகாந்த்
* நதியா
* ராஜீவ்
* சுரேஷ்
* எஸ். எஸ். சந்திரன்
* செந்தில்

தயாரிப்பு
---------

இப்படம் முதன்மையாக சிங்கப்பூரிலும், ஜப்பானிலும் படமாக்கப்பட்டது.

இசை
---

படத்திற்கான பாடல்களை ஆர். டி. பர்மன் இசையமைத்தார். பின்னணி இசையை ஷியாம் என்கிற சாமுவேல் ஜோசப் மேற்கொண்டார்.

* ஏய் பூங்கொடி - எஸ். பி. பாலசுப்பிரமணியம்
* நதியா நதியா - எஸ். பி. பாலசுப்பிரமணியம், சித்ரா
* ஏமாமா - எஸ்.பி.பி. சித்ரா
* எல்லாரும் பைத்தியம் - சித்ரா
* மை நேம் ஈஸ் ஆஷா - எஸ். பி. பாலசுப்பிரமணியம், சித்ரா

வரவேற்பு
--------

*இந்தியன் எக்சுபிரசில்* 20, பிப்ரவரி, 1987 அன்று எழுதிய என். கிருஷ்ணசாமி படம் குறித்து "pretty run-of-the-mill stuff" என்று குறிப்பிட்டார். இருப்பினும் அவர் இசை, படம்பிடிக்கப்பட்ட இடங்கள், ஒளிப்பதிவு போன்றவற்றைப் பாராட்டினார்.

குறிப்புகள்
-----------

1. ↑  "List of Tamil Films Released In 1987-Producers". *Lakshmi Sruthi*. 29 மே 2011 அன்று மூலம் பரணிடப்பட்டது. 3 April 2019 அன்று பார்க்கப்பட்டது.
2. ↑  "பூ மழை பொழியுது". *Vellithirai.com*. 3 ஏப்ரல் 2019 அன்று மூலம் பரணிடப்பட்டது. 3 April 2019 அன்று பார்க்கப்பட்டது.
3. 1 2 3  Krishnaswamy, N. (20 February 1987). "Love again". *The Indian Express*: p. 14. .
4. ↑  "Poo Mazai Pozhiyuthu (Original Motion Picture Soundtrack)". *Apple Music*. 3 April 2019 அன்று பார்க்கப்பட்டது.